Պոդոլսկ
Պոդոլսկ (), քաղաք Ռուսաստանում, մարզային նշանակության քաղաք և միաժամանակ Մոսկվայի մարզի Պոդոլսկի շրջանի վարչական կենտրոն։ Գտնվում է Պախրա գետի ափերին (Մոսկվա գետի վտակը)։ Ռուսաստանի դաշնային պետական վիճակագրական ծառայության տվյալների համաձայն՝ զբաղեցնում է 37,92 կմ², իսկ ըստ Մոսկվայի մարզի օրենսդրական ակտերի՝ 40,39 կմ² տարածք։ 2023 թվականի տվյալներով բուն քաղաքի բնակչության թվաքանակը եղել է 312 400, քաղաքային օկրուգինը՝  350 268: Մոսկվայի արբանյակ-քաղաքների շարքում մեծությամբ երկրորդն է՝ Բալաշիխայից հետո։ 

Պոդոլսկը գտնվում է 36 կմ հեռավորության վրա Մոսկվայի կենտրոնից և 15 կմ Մոսկվայի օղակապտույտ ավտոմոբիլային ճանապարհից։ Քաղաքը հյուսիսային մասում սահմանակցում է Շչերբինկայի, իսկ հարավում Կլիմովսկի հետ։ Պոդոլսկի տարածքը՝ 0,04 կմ² , բնակչությունը՝ 183,1 հազար մարդ (2010 թվական)։ Մոսկվայի մարզի խոշոր արդյունաբերական և մշակութային կենտրոն։

Քաղաքը կազմավորվել է Պոդոլ գյուղից, որը XVIII դարում պատկանում էր Դանիլյան վանքին։ Բնակավայրը քաղաքի կարգավիճակ է ստացել 1781 թվականին։ 1971 թվականին պարգևատրվել է Աշխատանքային Կարմիր Դրոշի շքանշանով։ 2004 թվականին Պոդոլսկը ստացել է քաղաքային օկրուգի կարգավիճակ։

Տես նաև 
 Մոսկվայի մարզ

Ծանոթագրություններ

Արտաքին հղումներ 
 Պոդոլսկի վարչության պաշտոնական կայքը
 Պոդոլսկ քաղաքային օկրուգի Պատգամավորների Խորհրդի պաշտոնական կայքը 
 Պոդոլսկի գավառագիտական թանգարանը 
 «Պոդոլսկի ռաբոչի» թերթը 
 Պոդոլսկի պատմությունը 
 Պոդոլսկի հայտնի անձինք
 Պոդոլսկի ուղղափառ տաճարները
 Պոդոլսկի էլեկտրոնային կատալոգը
 Պոդոլսկի համայնապատկերները

Ռուսաստանի քաղաքներ
Մոսկվայի մարզ

1781 թվականին հիմնադրված բնակավայրեր
1627 թվականին հիմնադրված բնակավայրեր